GiliGold/VAD_KnessetCorpus huggingface dataset:
גדליה גל:
 אבל זה דבר שיכול לבוא פתרון מהיום למחר
אליהו מרידור:
אני מאוד מודה לך גברתי
אליהו מרידור:
 אני רק אדייק
אליהו מרידור:
 בתך סובלת מפיגור שכלי קל
אליהו מרידור:
 ופה דיברו על עניין עם אוטיזם, הרגישויות הן אחרות
גדליה גל:
לא משנה
קריאה:
זה שונה, זה אחר
קריאה:
 זה נושא שחייב להיות מדויק
גדליה גל:
מה זה משנה? אבל היא מוגבלת, היא צריכה עזרה
גדליה גל:
 היא מוגבלת בארבע גפיים
קריאה:
אני לא מדברת על הבת שלך
גדליה גל:
היא לא יכולה לדאוג לעצמה
קריאה:
אני לא מדברת על הבת
קריאה:
 במוגבלויות יש צרכים שונים
קריאה:
 כל אחד עם הצורך שלו, זה שונה ועל זה אני מתכוונת
שולרית קנטר:
סליחה
שולרית קנטר:
 אבל הבן שלי עם פיגור הרבה יותר מורכב, נמצא באותו הוסטל במקום הזה
שולרית קנטר:
 אני מתנצלת שאני מתפרצת, אבל זה לא יכול להיות חד כיווני לאלו"ט
שולרית קנטר:
 גם אנחנו, אקי"ם, זקוקים מאוד לכל הילדים והאוכלוסייה - - -
אליהו מרידור:
גברתי
שולרית קנטר:
רגע, רגע
אליהו מרידור:
 לא, לא, ברשותך
אליהו מרידור:
 סליחה, את לא ברשות דיבור
אליהו מרידור:
 אני נאלץ לסיים את הדיון
אליהו מרידור:
 אף אחד לא אמר, חלילה, שכשאקי"ם מדברים הם מדברים ומרחיקים את אלו"ט
אליהו מרידור:
 כמו שכשאתם פונים אתם לא מחריגים את אקי"ם
שולרית קנטר:
אוקיי
שולרית קנטר:
 שמחים לשמוע
אליהו מרידור:
לי זה היה ברור, אני מניח שלכולם
אליהו מרידור:
 אני קורא למשרד הרווחה, בהמשך לשיח שנעשה בוועדה לקדם תיקון החלטת הממשלה להקצאת 250 עובדים למוסדות הרווחה, על חשבון המכסה הלא מנוצלת של משרד הבריאות
אליהו מרידור:
 ובד בבד לסיים ולדייק את הצרכים כדי שאנחנו נפעל באופן נמרץ לקדם החלטת ממשלה להקצאה ריאלית של הצרכים
אליהו מרידור:
 הוועדה קוראת למשרד האוצר ולמשרד הרווחה לקדם בהקדם את התהליך להוספת מכסת עובדים זרים שתיתן מענה מלא לקשיים של מוסדות הרווחה, כפי שהוצגו בדיון
אליהו מרידור:
 הוועדה תקיים סיור במספר מוסדות רווחה במידת הצורך, ואני אומר לכם שהוא כבר קיים, כדי לראות מקרוב כפי שהשר הציע, את עבודת הקודש של המטפלים והצוות במוסדות הסיעוד האלה
אליהו מרידור:
צוהריים טובים, ברוכים הבאים
אליהו מרידור:
 ברוך הבא חברי הקרוב חה"כ אלון שוסטר
אליהו מרידור:
 ראשית, אני מבקש את התנצלותכם, נקראתי לאיזה שהוא דיון דחוף שמפאת חשיבותו אני מנוע מלהרחיב עליו את השיח כרגע
אליהו מרידור:
 אז אני מתכבד לפתוח את ישיבת הוועדה לעובדים זרים בנושא מכסות ועלויות של עובדים זרים בחקלאות
אליהו מרידור:
 הדיון המקורי, כפי שאתם בוודאי יודעים כולכם, תוכנן להיות ביום החקלאות בכנסת בהשתתפות שר החקלאות
אליהו מרידור:
 כל שאר הוועדות ביטלו את הדיונים שלהם בנושא, לא אני
אליהו מרידור:
 לא אני
אליהו מרידור:
 היה לי חשוב לקיים את הדיון בהקדם האפשרי
אליהו מרידור:
 כשאני אומר לכם חקלאים יקרים, שאני אתכם ופה בשבילכם אני מתכוון לזה
אליהו מרידור:
 ומתכוון לממש את ההתחייבויות שלי, ככל העולה בידיי הלא ארוכות
אליהו מרידור:
      אני רוצה בהזדמנות הזאת להודות לכם על סיור מעמיק ומלמד ומשמעותי
אליהו מרידור:
 אתם מפריחים את השממה, הלכה למעשה
אליהו מרידור:
 ותפקידנו לסייע לכם לעשות את המקסימום
אליהו מרידור:
 אני אשמח גם כן לצאת לשטח בסיור בקו הערבה הדרומי
אליהו מרידור:
 וכמובן הכול תוך כדי שמירה על האזרח בקצה
קריאה:
תבוא בשמחה
אליהו מרידור:
אז אני מזמין את עצמי ונענה להזמנתכם
קריאה:
מחר
אליהו מרידור:
אני לא מאמין שמישהו פה בכנסת ישחרר אותי מחר, אבל אם תצליח, בכיף
אליהו מרידור:
 אולי על הדרך אני אבקר את אשתי וילדיי שנופשים באילת בלעדיי
אליהו מרידור:
 בשל המחויבויות הידועות
אליהו מרידור:
      אז ככה, אז אני מתחיל בבשורה אחת, אבל היא חשובה וגדולה
אליהו מרידור:
 בשורה שאני מייחל לה המון זמן ואתם מייחלים לה המון שנים
אליהו מרידור:
 אני גאה לבשר לכם כי לאחר מאמץ רב, שארך ארבעה חודשים, לא פחות, מאז הישיבה הראשונה בנושא במהלך חודש מרץ הצלחתי לקדם את החלטת הוועדה לאפשר לעובדים ירדנים לעבוד בחקלאות באזור הערבה
אליהו מרידור:
 על חשבון מכסת הפלסטינאים הלא ממומשת
אליהו מרידור:
 התחייבתי לעשות ככל שאוכל, לא הרפיתי ואני מודה לבורא עולם על שסייע בידי אכן לעמוד ביעד הכול כך חשוב ונצרך הזה
אליהו מרידור:
 הצעד החשוב הזה שהתחיל כאן בוועדה יחזק את החקלאות בכלל, את החקלאים באזור הערבה בפרט
אליהו מרידור:
 יחזק את הערבה שהיא פריפריה בהגדרתה ויסייע לקשרים החשובים בין ישראל לירדן ויאפשר גיוון נוסף במוצא המדינות מהם מגיעים העובדים הזרים בחקלאות
אליהו מרידור:
      אני רוצה להודות למשרד החקלאות שהוביל את התהליך, לרשות האוכלוסין
אליהו מרידור:
 וגם למשרד האוצר, שלמרות המורכבות נרתם למהלך, גייס את עצמו למהלך וידע להתנהג באופן מנהיגותי וגדול, להבדיל מהחשדות שהרבה פעמים אנחנו רואים שמשרדים ופקידים בכירים מקובעים לאיזה שהיא החלטה וקשה להם להשתחרר ממנה
אליהו מרידור:
 אני מאושר מההחלטה מחד ולצד זאת מהשיחה היזומה שלכם אליי שבה הודעתם שביצעתם חשבון נפש נוסף ובדיקות נוספות והגעתם לתובנה שהצעד הזה הוא צעד הוגן, שוויוני, מתבקש ומבורך
אליהו מרידור:
      אז מעבר להסכמות שהיו בעל פה חשוב לומר הכול לפרוטוקול
אליהו מרידור:
 מהם הצעדים שכן מתקיימים בממשלה, מהו לוח הזמנים להגעת העובדים הירדנים לערבה
אליהו מרידור:
 התייחסו לאחוז מימוש מכסת הפלסטינאים מאיו"ש ומעזה ולאחוז מכסת הירדנים המנוצלות כיום
אליהו מרידור:
 אני רוצה רק להבהיר, יש כ-4,000 עובדים פלסטינאים שמורשים להיכנס ולא מממשים את זכותם
אליהו מרידור:
 וכרגע אנחנו מדברים על מכסה של 500
אליהו מרידור:
 אז א' אני אשמח להתעדכן במידה והצורך יעלה אני אשמח לדעת, לסכם כאן עם כלל המשרדים הרלוונטיים, גם עם נציגי רשות האוכלוסין וגם עם נציגי האוצר, שלא נצטרך לעבור את כל המסע הזה מחדש
אליהו מרידור:
 אנחנו מושכים על פי צורך
אליהו מרידור:
 היה ויתברר שהמהלך הוא מבורך ומצליח והצורך הולך וגובר, שנרחיב ככל ועדיין המכסה תישאר פנויה מצד הפלסטינאים
אלון שוסטר:
יושב הראש, אני מוסיף למשרדים שפעלו עד עכשיו את משרד החוץ, שכרגע המשימה מוטלת על כתפיו
אלון שוסטר:
 משרד החוץ צריך לבצע את המהלך
אלון שוסטר:
 או אם הם לא יכולים לפרט אותו אז זה לא עניין פשוט
אלון שוסטר:
 צריך לעבוד שם
אליהו מרידור:
 בסדר גמור
אליהו מרידור:
 אז אנחנו נתחיל עם משרד החקלאות ברשותכם? מי נציגי משרד החקלאות שהגיעו היום? ד"ר אסף לוי
ד"ר אסף לוי:
תודה אדוני יושב הראש
ד"ר אסף לוי:
 צוהריים טובים לכולם
אליהו מרידור:
סמנכ"ל במשרד החקלאות
ד"ר אסף לוי:
עדיין
אליהו מרידור:
סמנכ"ל בכיר
אליהו מרידור:
 סמנכ"ל הוא כבר בכיר
אליהו מרידור:
 אז בוא נבהיר, סמנכ"ל בכיר עם אופציה בבוא העת להיות מנכ"ל
ד"ר אסף לוי:
בבוא העת, לא כרגע
ד"ר אסף לוי:
 אני לא עושה הפיכה
אליהו מרידור:
בבוא העת
אליהו מרידור:
 אנחנו לא מכירים את המושג הזה
אליהו מרידור:
 אחרי זה תסביר לי מה זה הפיכה
ד"ר אסף לוי:
צוהריים טובים אדוני
ד"ר אסף לוי:
 אני מאוד שמח על הפתיח ועל הדברים שנאמרו גם בפתיח על חשיבות החקלאות וגם על קידום הבאת עובדים ירדנים באופן יומי לחקלאות בערבה הדרומית
ד"ר אסף לוי:
 אני בטוח שזה ייתן מענה לצורך העכשווי בפער שיש בין המכסה של העובדים הזרים בכלל לבין הביקוש לעובדים זרים בחקלאות
ד"ר אסף לוי:
      אני מבקש להזכיר לוועדה, ואמרנו את זה פעם קודמת, שאנחנו במשרד עושים סקר נרחב של פעם בין שלוש לארבע שנים, על כל דרישות החקלאות
ד"ר אסף לוי:
 כל חקלאי נדרש למלא ולהסביר איזה חקלאות יש לו ומה גודל השטחים
ד"ר אסף לוי:
 ויש לנו מפתח מאוד מסודר שאומר מה תשומת העבודה הסחירה לכל גידול ואנחנו מגדילים
ד"ר אסף לוי:
 והביקוש הנורמטיבי בהתאם לתחשיב הזה עומד על מעל ל-51,000 עובדים
ד"ר אסף לוי:
 כאשר המכסה בפועל עומדת על 31
ד"ר אסף לוי:
 ואני מבקש להזכיר ששר החקלאות ופיתוח הכפר פועל מול משרד האוצר ומול הממשלה לפעול להגדלת המכסה הכללית ולפתוח מדינות נוספות
אליהו מרידור:
הוא שוחח איתי בעניין
ד"ר אסף לוי:
אני יודע אדוני
ד"ר אסף לוי:
 ואנחנו מודים שוב על כל העזרה ועל כל הרוח הגבית בשביל לעזור לחקלאות
ד"ר אסף לוי:
 בחדר הזה ובבית הזה אני לא צריך להסביר למה החקלאות היא ערך ולמה צריך לשמר אותה
ד"ר אסף לוי:
 מבחינת כל הגורמים, גם של ביטחון מזון, גם תפיסת שטחים
ד"ר אסף לוי:
 מרבית החקלאות נמצאת בפריפריה
ד"ר אסף לוי:
 לא בין חדרה לגדרה
ד"ר אסף לוי:
 מעבר ועל גבולות המדינה
ד"ר אסף לוי:
 למשל אנחנו מדברים על הערבה הדרומית והערבה התיכונה, תופסים גבול של מדינת ישראל של מעל ל-130 ק"מ בשבעה יישובים
ד"ר אסף לוי:
 אם החקלאות לא תהיה שם אז נצטרך הרבה כוחות מילואים וצבא כדי לשמור על גבולות המדינה, גם אם יש לנו הסכמי שלום
ד"ר אסף לוי:
      לכן הפתרון של הירדנים ייתן מענה עכשווי ומהיר
ד"ר אסף לוי:
 ובאמת אני מודה לכולם, גם במשרד האוצר וגם במשרד החוץ
ד"ר אסף לוי:
 וכמובן בראש ובראשונה לרשות האוכלוסין שהם שותפים אמיתיים שלנו במשרד לכל בעיה ולכל צורך
ד"ר אסף לוי:
 אנחנו מאוד מקווים שנקדם את זה בהקדם
ד"ר אסף לוי:
 אני מאמין שאנחנו צריכים לקדם את החלטת הממשלה ולהוציא את זה לפועל
ד"ר אסף לוי:
 ואני אשמח לענות על כל שאלה נוספת
אליהו מרידור:
 אז אני עדיין לא מנתק את תחילת השאלה הראשונה שהיא המהות
אליהו מרידור:
 אנחנו מצד אחד רוצים לקבל לוחות זמנים לצאת לדרך, כשאנחנו יודעים שהם כבר נקלטו
אליהו מרידור:
 כדי שמאז אנחנו נבצע איזה שהוא מעקב ותחזרו אליי, אני אשמח גם לצאת לשטח בפועל ולראות באמת אם אכן הציפייה שלנו לתרומה להורדת העומס מתממשים
אליהו מרידור:
 ובהתאם לזה, לאפיין שוב פעם ולזקק את הכמות הנדרשת כדי שנוכל להמשיך איתה כרגע
אליהו מרידור:
 אז אני מבקש שתשיבו לי מהם לוחות הזמנים הלכה למעשה שאנחנו קובעים
ד"ר אסף לוי:
אז אני אפתח ואז אני אבקש מחבריי עזרה
ד"ר אסף לוי:
 אני מניח שהשלב הראשון שלנו זה קידום החלטת ממשלה שמאפשרת ומנחה בעצם לעשות את הפעולות הנדרשות
ד"ר אסף לוי:
 אני יודע שמשרד החוץ, ואני חלק מהקבוצה שמקדמת את זה
ד"ר אסף לוי:
 הייתה לנו ישיבה, אני לא אגיד ראשונה, כי התכתבנו במייל, אבל הייתה ישיבה פרונטלית ביום חמישי האחרון, שמרבית משרדי הממשלה הבינו את הצורך והביעו מחויבות לקדם את ההחלטה
ד"ר אסף לוי:
 אני אשמח שחברתי ממשרד החוץ קצת תעזור לנו בלוחות הזמנים כדי שנוכל להבין
ד"ר אסף לוי:
 כי בסוף הם מקדמים את המחליטים
ד"ר אסף לוי:
 אנחנו נעזור ככל שנדרש
רחל אוברמן:
תודה רבה
רחל אוברמן:
 עו"ד רחל אוברמן ממשרד החוץ
רחל אוברמן:
 אין לי הרבה מה להוסיף כאן
רחל אוברמן:
 זה איזה שהיא עבודה שבתהליך הצעת המחליטים
אליהו מרידור:
תוך כדי העבודה הבין משרדית של אותה ועדה שהוקמה?
רחל אוברמן:
זה אכן עבודה בין משרדית
רחל אוברמן:
 לא ועדה שהוקמה, זה נמצא באיזה שהוא תהליך של עבודה בין משרדית
אליהו מרידור:
הוקם צוות בין משרדי, זה נוגע בזה?
רחל אוברמן:
צוות
רחל אוברמן:
 זה לא צוות שהוקם, זה כל המשרדים הרלוונטיים, כל הגורמים והמשרדים הרלוונטיים שעוסקים בנושא
רחל אוברמן:
 ולגבי לו"ז אני אוכל להעביר לכם אחרי הדיון בתיאום עם הגורמים הרלוונטיים במשרד שלי
אליהו מרידור:
כמה זמן את זקוקה?
רחל אוברמן:
אני אפנה מיד כשאני אחזור למשרד ואני אבקש שנעביר לכם
אליהו מרידור:
לא, אני שואל, זה עניין של יום, שבוע?
רחל אוברמן:
אני אתייעץ ואני אחזור אליכם
אליהו מרידור:
אם זה יוכל להתקיים תוך כדי התייעצות טלפונית בצד תוך כדי הדיון אני מאוד מאוד אשמח
אליהו מרידור:
 כי אני רוצה לצאת מכאן עם מועדים
אליהו מרידור:
 אני רוצה לדעת תוך כמה זמן אם אני מניע את הרכב ומגיע לאיזה שהוא משק ואני פוגש שם עובד ירדני
רחל אוברמן:
 בסדר, מובן
אליהו מרידור:
יש מכשול אחד שמשרדי הממשלה אמורים לראות עין בעין ולהתכנס לכדי החלטה
אליהו מרידור:
 ויש אירוע אחר לגמרי שעד שהיא יוצאת לפועל
אליהו מרידור:
 ואני לא מתכוון לדשדש את זה ולהסתפק בהסכמה
אליהו מרידור:
 אוקיי?      אז ככה, בתשובת משרד האוצר לוועדה נכתב כי, בנושא אחר, הוקם צוות בין משרדי בהובלת משרד העבודה לבחינת סכומי הניכויים המותרים משכרו של העובד הזר, לרבות עלות מגורים
אליהו מרידור:
 סכום שניתן להוריד משכרו של העובד הזר שאינו מותאם למחירי הדיור הקיימים היום במדינה
אליהו מרידור:
 אפרופו, אני פותח רגע את נושא המגורים
אליהו מרידור:
 יש נושא נוסף שאני נדרש אליו, זה לעניין הסדרת המגורים בשטח שלא מיועד למגורים
אליהו מרידור:
 אנחנו חייבים לתת על זה את הדעת, חייבים לתת פתרון
אליהו מרידור:
 אי אפשר להתעלם מכך
אליהו מרידור:
 אז קודם כל השאלה הראשונה
אליהו מרידור:
 וכמובן שבתוך זה אני מברך בראשית הדברים על הקמת הצוות לנושא החשוב הזה
אליהו מרידור:
 מי עונה לי?
אביבית אסרף:
אני
אביבית אסרף:
 אביבית אסרף, משרד העבודה
אביבית אסרף:
 אז כמו שכבודו אמר, באמת ישנו צוות שאמור לבחון את תקנות המגורים, הניכויים המותרים למגורים
אביבית אסרף:
 כרגע הנושא הזה נמצא בבחינה משרדית שלנו, גם כן לכמה, להבין את היחסים בשוק עצמו, את הצרכים בשוק עצמו
אביבית אסרף:
 במקביל, הצוות יתכנס ויבחן את התקנות, אבל לא רק לעניין החקלאות
אליהו מרידור:
ענית לי כבר על השאלה הבאה שלי
אביבית אסרף:
לכלל הענפים שבהם מועסקים עובדים זרים
אביבית אסרף:
 במטרה לבנות מתודולוגיה שנוכל להחיל אותה על יתר הענפים שלפיה נדע את הצרכים
אליהו מרידור:
 אז כבר חסכת לי שתי שאלות
אליהו מרידור:
 אבל הקרובה הייתה על זה
אליהו מרידור:
 ואני אשמח לדעת ראשית אם נקבעו לוחות זמנים
אליהו מרידור:
 אם כן, אני מבקש לדווח אותם לוועדה
אביבית אסרף:
אוקיי
אביבית אסרף:
 אנחנו נוכל להעביר בהמשך לוחות זמנים מדויקים
אביבית אסרף:
 כי זה כרגע נמצא בסקירה וזה צריך גם לצאת להיוועצות ציבור
אליהו מרידור:
טוב, גם את השלבים אני מבקש למדד בזמנים
אליהו מרידור:
 בסדר? ומעבר לכך, אני אשמח לדעת האם לדעתכם גם לתת התייחסות ולמצוא פתרון לעניין המגורים של העובדים הזרים בחקלאות שאינם במקומות מיועדים במקור למגורים
אליהו מרידור:
 כמו שאתם יודעים, חלק גדול מהעובדים הזרים לנים במבנים שנבנו בעבורם, מאובזרים ונעימים וממוזגים לחלוטין
אליהו מרידור:
 אני ביקרתי בכאלה
אליהו מרידור:
 אך הם נבנו בשטח החממות
אליהו מרידור:
 זה טבעי, כך משהו שלא ממציאים את הגלגל
אליהו מרידור:
 והרשויות הרלוונטיות מכבידות ולא פורצות את הגבול בהתרת חסמים במתן אישור חריג
אליהו מרידור:
 השאלה אם אתם מתכוונים לגעת בנושא הזה? כי הוא נושא מהותי מאוד
אברהם מיכאלי:
זה עניין של המנהל אדוני
אברהם מיכאלי:
 מנהל מקרקעי ישראל
אליהו מרידור:
ברור לי
אליהו מרידור:
 אין ספק שזה לא חונה אצלם, אבל הואיל והוועדה הזאת הוקמה לתת מענה וסעד לנושאים שהם סביב המגורים, הדיור, זה חלק בלתי נפרד
אליהו מרידור:
 וזה מוקש עצום
אליהו מרידור:
 וצריך לדעת האם הועדה הבין משרדית הזאת פונה למנהל התכנון ולרשויות התכנון האזוריות והמחוזיות ומסדירים איתם את הנושא
אליהו מרידור:
 אני חושב שיש לזה משקל לא מבוטל
אליהו מרידור:
 לא מבוטל
אלון שוסטר:
תודה יושב הראש
אלון שוסטר:
 אני ברשותך, עם כל הכובעים שלי, אני רוצה להסיר אותך, כך מקובל בעולם הגדול
אלון שוסטר:
 ביהדות פחות
אלון שוסטר:
 לא חייבים להוריד את הכובע כדי לכבד, לא תמיד
אלון שוסטר:
 בכל מקרה, ישר כוח
אלון שוסטר:
 בכלל על הוועדה הזאת
אלון שוסטר:
 זה לא טריוויאלי שלוקחים נושא שהוא לכאורה אחד מיני רבים ואתה מצליח למצוא בוועדה הזאת את היכולת לחצוב עשייה שיש בה משמעות חברתית וכלכלית ממדרגה ראשונה
אלון שוסטר:
      באשר לחקלאות, אני רוצה קודם כל להודות לכל מי שהיה לו יד ורגל בדברים החשובים שאמרת על החיבור עם הירדנים
אלון שוסטר:
 יש כאן הישג ראוי מאוד גם לשכנות הטובה עם הממלכה הסמוכה, השכנה, וגם לכלכלה בדרום הארץ
אלון שוסטר:
 בעיקר ענף התמרים
אלון שוסטר:
 הסוגייה הכללית שאנחנו מדברים עליה, שבאמת רצינו לעסוק בה ביום החקלאות שנבצר מאתנו ועוד נקיים אותו בהמשך בכנס הבא, הוא סוגייה קריטית
אלון שוסטר:
 משום שיש מספר לא עצום של נושאים שמכבידים על החקלאות הישראלית ועל החקלאי הישראלי
אלון שוסטר:
 אז יש לנו לצד העובדים הזרים יש את העלויות העצומות
אלון שוסטר:
 המים לדוגמה
אלון שוסטר:
 ויש לנו כמובן צורך לסיים כבר סוף סוף את הסאגה הבלתי נגמרת של המציאות הבלתי אפשרית שבה על פיה שר האוצר מודיע שיש, הוא השקיע מיליארדי שקלים בחקלאות הישראלית בעוד שמה שהוא השקיע הוא וקודמו זה בהסרת המכסים על הייבוא לארץ
אלון שוסטר:
 ומה שהיה צריך להשלים את זה ולאזן את התמונה לא מתבצע
אלון שוסטר:
 פשוט לא מתבצע
אלון שוסטר:
 ואני, אני מבקש לתבוע, ואני אשמח אם גם הוועדה הזאת תהיה כן שיגור לדרישה הזו, לסיים את הפרשה בין משרד החקלאות, החקלאים ומשרד האוצר
אלון שוסטר:
 יש כסף וצריך פשוט להגיע להבנות
אלון שוסטר:
      באשר לעובדים הזרים, יש עוד סאגה שלמה של צורך לאפשר לחקלאים שמוכנים לשלם, נכון שרוצים לשלם פחות ממה שמשלמים כרגע, זה הגיוני, זה ברור
אלון שוסטר:
 צריך לעבור נושא אחר נושא
אלון שוסטר:
 אבל זה בעיקר מופיע בהסכמות שהתקבלו לפני שנה
אלון שוסטר:
 ואני מבקש מהאוצר, דרך נציגו שנמצא פה, להעביר את הבקשה על סף התחינה, בשם משפחות של מושבניקים, תאגידים חקלאיים, שקורסים תחת הנטל שהמדינה לוקחת לעצמה רק משום שהיא יכולה
אלון שוסטר:
      אז אנחנו יודעים מה צריך לעשות, להוריד את העלויות
אלון שוסטר:
 לאפשר למי שמוכן לשלם את העלויות האלו לשכור את שירותיהם הטובים של עובדים שבאים כדי לעבוד איתנו
אלון שוסטר:
 ואני מקווה שנצליח בשבועות הקרובים וגם פה להתקדם
אליהו מרידור:
אין בעד מה חברי הטוב
אליהו מרידור:
 אני קודם כל מודה לך על הצפת הנושא שוב פעם
אליהו מרידור:
 למרות שאתה יודע, באנו ביום חגיגי, ואתה נוגע בנושא שעוד אין עליו הסכמות
אליהו מרידור:
 צריך לגעת בכל
אליהו מרידור:
 מיד נציג משרד האוצר יתייחס
אליהו מרידור:
 אני מודה לך קודם כל על דבריך החמים
אליהו מרידור:
 רק, אתה מגיע לפה בין שלל נושאי דיוני הוועדה
אליהו מרידור:
 ואני תמיד אומר שכל נושא שאני דן בו, בכל אחד מהענפים שמסתייעים בעובדים זרים, זה הנושא שלכאורה הוא היחיד שמעניין אותי וכל כולי רתום אליו
אליהו מרידור:
 כשאני עוסק בעובדים זרים לסיעוד, אז זה עולמי
אליהו מרידור:
 זה באמת גולת הכותרת של העיסוק שלי בוועדה
אליהו מרידור:
 וכשאני עוסק בכפל סמכויות מול ביטוח לאומי וחברות הסיעוד ובהעסקה פרטית ישירה אז זה הנושא המרכזי
אליהו מרידור:
      כרגע זה הנושא המרכזי
אליהו מרידור:
 כולם היו בניי
אליהו מרידור:
 אני לא מתכוון לשחרר אף אחד מהמושכות
אליהו מרידור:
 אנחנו נעבור לנציג משרד האוצר
אליהו מרידור:
 לאחר מכן יש לנו פה נציגים של רשות המיסים? רשות המיסים? טוב, אז יהיה עוד אתגר אליך
אליהו מרידור:
 אני מבקש לציין הערה לרשות המיסים על זה שאישרו את השתתפותם ולא הגיעו
רום בר-אב:
ביחס לשאלתו של חבר הכנסת שוסטר, כפי שהוזכר גם על ידי נציג משרד החקלאות
רום בר-אב:
 יש עכשיו שיח כולל בין משרדי החקלאות והאוצר, השרים מעורבים בנושא הזה באופן אישי
רום בר-אב:
 וכולם מאוד מאוד נחושים ורוצים לסיים עם האירוע הזה בהקדם
אלון שוסטר:
על זה נאמר אצלנו השיח בוער ואינו אוכל
אלון שוסטר:
 לא הגענו עדיין
רום בר-אב:
הוא בוער לכולם
רום בר-אב:
 ובהחלט גם לשרים אני חושב
אלון שוסטר:
בהצלחה
קריאה:
בינתיים אין תוצאות והמכס יורד, זה מה שקורה בינתיים
קריאה:
 נכון אלון? חה"כ שוסטר
אלון שוסטר:
כן, זה בדיוק מה שאמרתי
אליהו מרידור:
חה"כ שוסטר ביטא את זה באופן שלא ניתן לתרגם את זה אחרת
קריאה:
 צריך לעצור את הדבר הזה
אליהו מרידור:
אין יותר ברור מאיך שהוא ביטא את זה
אליהו מרידור:
 לפני שאני עובר לשאלה הבאה אליך, אני רוצה רגע רק לוודא
אליהו מרידור:
 על פי מיטב הבנתי בכל נושא הבאת העובדים הירדנים אתם סיימתם את חלקיכם במתן האישור
אליהו מרידור:
 או שמא יש לכם עוד נושא שאתם אמורים לחוות עליו את הדעת באותו שיח?
רום בר-אב:
כפי שהסביר גם אסף אני חושב, השלב הבא הוא בעצם גיבוש החלטת ממשלה
רום בר-אב:
 שבה כמובן אנחנו ניקח חלק עם כל משרדי הממשלה הרלוונטיים לנושא
אליהו מרידור:
אבל אתם את דבריכם כבר אמרתם
רום בר-אב:
לסוגיה הזאת כן
רום בר-אב:
 אנחנו צריכים לדבר בדיוק על - - -
אליהו מרידור:
אם זה לא, תסבירו לי כרגע
רום בר-אב:
אני חושב שיש כל מיני פרטים שצריך לסקור לגבי מועד ולגבי הכמות וכן הלאה, אבל הסכמה עקרונית יש
אליהו מרידור:
קודם כל, גם הכמות נידונה והובהרה
אליהו מרידור:
 מועד לא תלוי בכם
אליהו מרידור:
 זה הליכים בירוקרטיים שאמורים לגבש צוות הבין משרדי שאמור לקדם את זה
אליהו מרידור:
 ואני רוצה לדעת אם לכם יש עוד say
רום בר-אב:
אתה מדבר על סוגיית הליקויים?
אליהו מרידור:
 הבאת העובדים הירדניים
רום בר-אב:
אני חושב שהכמות המדויקת אנחנו צריכים לשוחח עליה המשרדים
אליהו מרידור:
כמובן שאני לא אתנגד אם אתם תגיעו להבנה שצריך להגדיל את המכסה
רום בר-אב:
אנחנו נבחן את זה
אורי אור:
חה"כ רביבו, סליחה שאני מתפרץ
אורי אור:
 אבל לא צריך לקשור את זה בדברים האחרים
אורי אור:
 קוראים לי אורי דורמן
אורי אור:
 ואני מזכ"ל התאחדות חקלאי ישראל החדש
אליהו מרידור:
קודם כל, בשעה טובה, ברוך הבא
אליהו מרידור:
 אני מקווה לראות אותך באופן נמרץ כמו שראינו את חברינו אבו וילן
אליהו מרידור:
 ואני בטוח שאתה נכנסת לנעליים גדולות ומקווה וסמוך ובטוח שאם בחרו בך כך, אז הן ראויות לך ואתה להן
אלון שוסטר:
אתה נותן לי דקה? אני רוצה קודם כל לברך אותך מאוד
אלון שוסטר:
 אתגר עצום
אלון שוסטר:
 מצד אחד לייצג את הסקטור הזה, שסובייקטיבית מרגיש חבול ואני חושב שגם אובייקטיבית המציאות היא מאוד מאתגרת
אלון שוסטר:
 והדרך היא תהיה דרך משולבת של לנצל לא רק את הלב הטוב של השדולה החקלאית שמורכבת משלל סיעות הבית, אלא גם את הוועדות השונות
אלון שוסטר:
 ואני חושב שאליהו רביבו, חבר הכנסת, הוא דוגמה טובה איך אפשר מכיוון שהוא לא בא משם במהות
אלון שוסטר:
 הוא לא גדל לתוך זה
אלון שוסטר:
 המשימה שלנו היא לדבר אל הלב החם והמבין, משום שבלי חקלאות חזקה ותוססת, לא רק שאין לנו לבסס ביטחון מזון
אליהו מרידור:
זה אינטרס לאומי, מה זאת אומרת? זה לא פחות מזה
אלון שוסטר:
זה אינטרס לאומי ממדרגה ראשונה ואני כל כך שמח על כך שיש הבנה ברורה עם מכשולים גדולים כפי שציינתי קודם
אלון שוסטר:
 נעבוד ביחד בהכרה שבלי לעבוד ביחד נישאר כל אחד במקומו
אלון שוסטר:
 אורי מגיע, יושב הראש, מגיע מקצווי הארץ הצפוניים
אלון שוסטר:
 אז לאורך הבקע
אלון שוסטר:
 אתה בא מגליל עליון, אבל מאיפה?
אורי אור:
קדמת צבי
אליהו מרידור:
גם לשם אפשר להגיע?
אורי אור:
ברור, תמיד
אורי אור:
 מחר בבוקר, כמו שאמר
אליהו מרידור:
אל תזמינו בן אדם לאכול ארוחת צוהריים ביום כיפור כשהוא צם
אליהו מרידור:
 תזמין אותי כשאני יכול לצאת מפה
אורי אור:
אנחנו נעשה את זה
אורי אור:
זה חלק משמעותי
אורי אור:
 טוב, תודה רבה
אליהו מרידור:
בחפץ לב
אליהו מרידור:
 אז אני חוזר לרשות האוכלוסין
אליהו מרידור:
 שמת לב עו"ד משש שלאחרונה את פחות נדרשת לתת תשובות?
ענבל משש:
מצוין
ענבל משש:
 אני כבר יכולה לשלוח מישהו אחר במקומי
אליהו מרידור:
לא, יש גבול
אליהו מרידור:
 עכשיו אני אומר להם להוציא מהמגירה את השאלות שהעלו אבק
אליהו מרידור:
 טוב, אז במכתב של שר החקלאות, גברתי, המכתב שלו לוועדה אשר בדיון המקורי היה אמור להיות כאן ולהציג את המכתב
אליהו מרידור:
 המלצת משרד החקלאות בטווח המיידי, מאחר וניתן להכניס את ענף החקלאות להסכמים אשר נמצאים בישורת האחרונה הודו ונפאל
אליהו מרידור:
 עוד נכתב כי עיכוב במשא ומתן מול וייטנאם מתעכב מצידם
אליהו מרידור:
 יש משהו שאת יודעת להוסיף, לעדכן?
ענבל משש:
אני אפנה לרחל, בבקשה
ענבל משש:
 את רוצה?
רחל אוברמן:
כן, לא
רחל אוברמן:
 המשא ומתן עם וייטנאם לא מתעכב בגללם
רחל אוברמן:
 הצדדים הולכים להיפגש בסבב משא ומתן
רחל אוברמן:
 אני חושבת שדיברנו, אין עוד איזה שהוא תאריך מדויק
רחל אוברמן:
 אבל אני מעריכה שאחרי החגים
אליהו מרידור:
יש מועד של כינוס הוועדה להסכמים בילטרליים כדי לדון בפניית שר החקלאות?
ענבל משש:
קודם כל, כבר יש החלטה בוועדה הקודמת
ענבל משש:
 אנחנו מכנסים את הוועדה על פי צורך
ענבל משש:
 זו ועדה פנימית בראשות מנכ"ל רשות האוכלוסין וההגירה איל סיסו
ענבל משש:
 יחד עם משרדי הממשלה
ענבל משש:
 וזה לא משהו שצריך לקבוע הרבה זמן מראש
ענבל משש:
 ואנחנו, יש החלטה כבר לצאת אל הדרך על נפאל ו-וייטנאם, גם על וייטנאם יש כבר החלטה
אליהו מרידור:
אני אגיד לכם משהו
אליהו מרידור:
 מעבר לאותה פנייה של השר פנה אליי שגריר וייטנאם, פנה אלינו ממש בנושא הזה
אליהו מרידור:
 וככל ויש שלבים שהם יכולים לקדם, לזרז, להשיב, להקל, דברו איתי, אני אחזור אליו
אליהו מרידור:
 בסדר? זה נושא שהוא מאוד מאוד חשוב
אליהו מרידור:
      טוב, אני אשמח בבקשה לדעת האם החלטת הממשלה לעובדים הירדנים היא רק לחקלאות או גם לענפים אחרים? כדי שזה לא יתעכב לנו סתם ככה
ענבל משש:
הנוכחית או זו שרוצים לקדם? הקיימת, סליחה, או זו שרוצים לקדם?
אליהו מרידור:
הקיימת היא זו שאנחנו רוצים להחיל
ענבל משש:
אז לגבי ירדן, אז יש 2,300 עובדים, בהתאם להחלטת ממשלה
ענבל משש:
 2,000 לענף התיירות, 300 לענף, מחולקים פחות או יותר לבניין ותעשייה, כולם עובדים באילת, כניסה יום יומית
אליהו מרידור:
מה עם תשתיות?
ענבל משש:
גם, זה בתוך הסל, בתוך ה-300
ענבל משש:
 זה שתי מכסות נפרדות
ענבל משש:
 ככלל, פרויקט אזורים מאוד מוצלח
ענבל משש:
 אחד משיתופי הפעולה באמת המוצלחים, שנותנים מענה גם בשיתוף פעולה אזורי וגם מענה לצרכים בעיר אילת שיש לה צרכים ייחודיים בגלל הריחוק הגיאוגרפי שלה בין היתר
ענבל משש:
 ואנחנו מאוד מאוד, לפחות אנחנו, גם בעד הפרויקט הזה וגם מאוד מעריכים את התרומה שלו
ענבל משש:
 אז זה מה שיש כרגע
ענבל משש:
 יש כוונה לגבי חקלאות והסכמה של האוצר, כפי שדובר פה
ענבל משש:
 לגבי ענפים אחרים אז יש שיח בין משרדי שטרם הגיע לידי מיצוי
אליהו מרידור:
אז אני אשמח בבקשה לדעת, השאלה הזאת מופנית לאוצר, נציג האוצר
אליהו מרידור:
 אבל כל מי שיוכל להועיל לי אני אשמח שיתייחס
אליהו מרידור:
 במידה ואני אבקש לבדוק שימוש באותה מכסה שעומדת לפלסטינאים ולא ממומשת והיא מעבר למה שאנחנו מדברים על החקלאים, להשתמש בה להבאת ירדנים נוספים שלא לעניין החקלאות, לאילת
אליהו מרידור:
 מה תהיה עמדתכם?
רום בר-אב:
אנחנו צריכים לבדוק כל מקרה לגופו
רום בר-אב:
 אין לי איזה תגובת מחברת
אליהו מרידור:
 כמה זמן אתה צריך בשביל לקבל, להגיע למסקנה אחרי הבדיקות שלך?
רום בר-אב:
תלוי מה השאלה המדויקת
אליהו מרידור:
אז הנה, השאלה היא כזאת: מתוך מאה אחוז, המכסות שעומדות לפלסטינאים, הם מנצלים לצורך העניין 40%
אליהו מרידור:
 אנחנו לוקחים מתוך מה שנותר כמות שמוגדרת, שעכשיו נידונה, 500, 600, 480, עוזב את זה רגע
אליהו מרידור:
 זה, אנחנו נתעדכן יותר מאוחר
אליהו מרידור:
 לחקלאים בערבה
אליהו מרידור:
 בסדר? לטובת הכנסת ירדנים לחקלאים בערבה
אליהו מרידור:
 במידה ונשאר, אנחנו יודעים שיישאר עוד פול שמצד אחד לא בתוך המכסה של החקלאים לערבה, ומצד שני לא ממומש מצד כניסת הפלסטינאים
אליהו מרידור:
 משמע הוא פנוי
אליהו מרידור:
 האם יש לכם התנגדות במידה ואני אבקש להשתמש באותו פול להכנסת עובדים ירדנים לשאר הענפים המאושרים באילת? שאלה לא מורכבת
רום בר-אב:
אז צריך לבדוק כל ענף לגופו ולבחון מה קורה בו
אליהו מרידור:
אוקיי, אז הבקשה שלי אליך היא כזו, ברשותך
אליהו מרידור:
 תסתכל בראייה כללית, כתשובה עקרונית אם ישנה התנגדות
אליהו מרידור:
 אם לא, נאפיין איזה ענפים כן יכולים ואיזה אתם פחות זורמים איתנו
אליהו מרידור:
 כדי שנוכל לפנות לעוד מצפים לישועה באילת ובסביבותיה, בשאר הענפים
רום בר-אב:
ברשותך, אני מעדיף שלא לתת תשובה כללית
רום בר-אב:
 כי אני כן רוצה לבחון כל מקרה לגופו ולא לתת תשובה שהיא - - -
אליהו מרידור:
אז תבחן כל מקרה, זה מה שאני אומר
רום בר-אב:
גם את מצב התעסוקה באילת, את מצב דורשי עבודה - - -
רום בר-אב:
מאוד חשוב לנו לבדוק את הדברים האלה
אליהו מרידור:
מקבל את זה
אליהו מרידור:
 אבל כן תבחן באופן אקטיבי כל ענף
אליהו מרידור:
 תתייחס אליו
אליהו מרידור:
 מה שלא נזיז רגע הצידה, מה שכן נראה איך אנחנו באמת נותנים לזה ביטוי ונבוא עם בשורה
אליהו מרידור:
 כי המכסות האלה קיימות
אליהו מרידור:
 לכם זה פחות אמור לעניין אם בן אדם נכנס מפה או משם ואם הוא נתן מענה בנושא אחד או בנושא אחר
אליהו מרידור:
 ובלבד שבאמת יש צורך והצדקה
רום בר-אב:
אז אני רק אשמח להעיר על זה הערה
רום בר-אב:
 אילת, בגלל הריחוק הגיאוגרפי משאר אזור הארץ, היא כן שוק עבודה
רום בר-אב:
אני אומר שאילת היא שוק עבודה שהוא קצת יותר מנותק מכל הארץ
רום בר-אב:
 לכן זה כן אירוע שנכון לבחון אותו לגופו ולא בטוח שיש פה תחליפיות מלאה עם אזורים אחרים בארץ
רום בר-אב:
 אבל כאמור צריך לבחון